PATVIRTINTA

Neringos savivaldybės administracijos

direktoriaus 2020 m. kovo 18 d.

įsakymu Nr. V13-116

**VAIZDO DUOMENŲ TVARKYMO NERINGOS SAVIVALDYBĖS ADMINISTRACIJOJE APRAŠAS**

**I SKYRIUS**

**BENDROSIOS NUOSTATOS**

1. Vaizdo duomenų tvarkymo Neringos savivaldybės administracijoje aprašo (toliau – Aprašas) tikslas – nustatyti Neringos savivaldybės administracijos vykdomo vaizdo stebėjimo tvarką, užtikrinant Europos Sąjungos ir Lietuvos Respublikos teisės aktų, reglamentuojančių asmens duomenų tvarkymą ir apsaugą, laikymąsi ir įgyvendinimą.

2. Vaizdo stebėjimas atliekamas ir vaizdo duomenys tvarkomi vadovaujantis Lietuvos Respublikos asmens duomenų teisinės apsaugos įstatymu (toliau – ADTAĮ), Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas (ES) 2016/679) ir jo įgyvendinamaisiais teisės aktais.

3. Apraše naudojamos sąvokos:

1. **Vaizdo duomenų valdytojas ir tvarkytojas** – Neringos savivaldybės administracija, juridinio asmens kodas 188754378, buveinės adresas Taikos g. 2, LT-93123, Neringa.
2. **Duomenų tvarkytojas** – subjektas, kurio buvimas priklauso nuo duomenų valdytojo sprendimo.
3. **Duomenų subjektas** – vaizdo kameromis užfiksuotas fizinis asmuo, kurio tapatybę galima nustatyti (identifikuoti) pagal vaizdo įraše užfiksuoto atvaizdo apimtį (veidą, ūgį ir kita).
4. **Duomenų gavėjas** – fizinis arba juridinis asmuo, valdžios institucija, agentūra ar kita įstaiga, kuriai atskleidžiami vaizdo kameromis užfiksuoti asmens duomenys.
5. **Atsakingas asmuo** – asmuo ar padalinys, duomenų valdytojo paskirtas atsakingu už duomenų tvarkymą ir apsaugą.
6. **Vaizdo stebėjimas** – vaizdo duomenų, susijusių su fiziniu asmeniu, tvarkymas naudojant vaizdo stebėjimo kameras.
7. **Vaizdo stebėjimo sistema** – vaizdo duomenų įrašymo įrenginiai, vaizdo stebėjimo kameros ir duomenų laikmenos, kuriose saugomi vaizdo duomenys.

**II SKYRIUS**

**VAIZDO STEBĖJIMO TIKSLAS IR APIMTIS**

4. Vaizdo stebėjimo tikslas – užtikrinti Neringos savivaldybės administracijos (toliau – Administracija) darbuotojų ir kitų asmenų saugumą, viešąją tvarką, teisės pažeidimų prevenciją ir atskleidimą, materialinių vertybių apsaugą.

5. Vaizdo stebėjimo pagrindas – tvarkyti duomenis būtina siekiant teisėtų tiek Administracija, tiek ir duomenų subjektų interesų, t. y. siekiant užtikrinti Administracijos, jos darbuotojų, asmenų turto ir sveikatos saugumą (Reglamento (ES) 2016/679 6 straipsnio 1 dalies f punktas).

6. Vykdant vaizdo stebėjimą Aprašo 4 punkte nustatytais tikslais, tvarkomi asmenų, patenkančių į vaizdo stebėjimo lauką ar jų valdomų transporto priemonių vaizdo duomenys.

7. Administracijos naudojama vaizdo stebėjimo sistema nenaudoja veido atpažinimo ir (ar) analizės technologijų, užfiksuoti vaizdo duomenys nėra grupuojami ar profiliuojami pagal konkretų duomenų subjektą.

8. Vaizdo stebėjimas vykdomas tik Aprašo 1 priede nustatytose teritorijose ir patalpose.

9. Vykdant vaizdo stebėjimą draudžiama:

9.1. įrengti ir eksploatuoti vaizdo kameras taip, kad į jų stebėjimo lauką patektų gyvenamo-

sios patalpos ir (ar) joms priklausanti privati teritorija ar įėjimas į ją;

 9.2. įrengti ir eksploatuoti vaizdo kameras patalpose, kuriose asmenys pagrįstai tikisi absoliučios privatumo apsaugos ir kur toks vaizdo stebėjimas žemintų žmogaus orumą (pvz., tualetuose, persirengimo kambariuose ir pan.);

9.3. vykdyti vaizdo stebėjimą Administracijos darbuotojų darbo vietose, išskyrus Administracijos darbuotojų, vykdančių specifines darbo funkcijas, darbo vietas, viešai prieinamas asmenims, kurie nėra Administracijos darbuotojai;

9.4. vykdyti vaizdo stebėjimą slaptomis vaizdo kameromis.

10. Vaizdo duomenys negali būti naudojami kitiems tikslams, nesusijusiems su Aprašo 4 punkte nustatytais tikslais.

**III SKYRIUS**

**VAIZDO DUOMENŲ ĮRAŠYMAS IR SAUGOJIMAS**

1. Vaizdo stebėjimas vaizdo kameromis vyksta nuolat.
2. Vaizdo kameromis užfiksuotas vaizdas skaitmeniniu būdu įrašomas į standžiuosius diskus. Vaizdo duomenys ( išskyrus Neringos Tarybos posėdžių vaizdo įrašus) saugomi ne ilgiau nei 2 mėnesius.
3. Neringos Tarybos posėdžių vaizdo įrašai saugomi nuolat.
4. Jeigu vaizdo duomenys naudojami kaip įrodymai civilinėje, administracinėje ar baudžiamojoje byloje ar kitais įstatymų nustatytais atvejais, vaizdo duomenys gali būti saugomi tiek, kiek reikalinga šiems duomenų tvarkymo tikslams, ir sunaikinami nedelsiant, kai tampa nebereikalingi.
5. Vaizdo duomenų įrašymo įrenginys leidžia atlikti vaizdo įrašų paiešką pagal datą ir laiką.

**IV SKYRIUS**

**DUOMENŲ VALDYTOJO IR TVARKYTOJO TEISĖS IR PAREIGOS**

16. Administracija, vykdydama vaizdo stebėjimą, turi šias teises:

16.1. rengti ir priimti vidinius teisės aktus, reglamentuojančius vaizdo stebėjimo vykdymą;

16.2. priimti sprendimus dėl vaizdo duomenų teikimo duomenų gavėjams;

16.3. paskirti už vaizdo duomenų tvarkymą, vaizdo stebėjimo sistemos techninę priežiūrą ir vaizdo duomenų kontrolę atsakingą padalinį ir darbuotojus;

16.4. sudaryti sutartis su vaizdo stebėjimo sistemos diegimo ir techninės priežiūros

paslaugų teikėju;

16.5. pasitelkti duomenų tvarkytoją, kuris tvarko vaizdo duomenis.

17. Administracija, vykdydama vaizdo stebėjimą, turi šias pareigas:

1. užtikrinti, kad vaizdo duomenys būtų tvarkomi laikantis pagrindinių asmens duomenų tvarkymo principų, konfidencialumo ir saugumo reikalavimų, įtvirtintų Reglamente (ES) 2016/679, Lietuvos Respublikos asmens duomenų teisinės apsaugos įstatymu, asmens duomenų tvarkymo Neringos savivaldybės administracijos taisyklėse, šiame Apraše ir kituose asmens duomenų tvarkymą ir apsaugą reglamentuojančiuose teisės aktuose;
2. apsaugoti vaizdo duomenis nuo atsitiktinio ar neteisėto sunaikinimo, pakeitimo, atskleidimo, taip pat nuo bet kokio kito neteisėto tvarkymo tinkamomis techninėmis ir organizacinėmis priemonėmis;
3. saugoti vaizdo duomenis ir juos naikinti laikantis šiame Apraše nustatytų terminų;
4. tinkamai informuoti vaizdo duomenų subjektus apie vaizdo duomenų tvarkymą. Informacija turi būti įskaitoma, aiški, suprantama ir pateikta labai glaustai. Tuo tikslu vaizdo duomenų valdytojas Administracijos patalpose ir (ar) teritorijoje, kuriuose vykdomas vaizdo stebėjimas, įrengia specialius ženklus (lenteles), informuojančius apie vykdomą vaizdo stebėjimą. Specialiame ženkle (lentelėje) yra nurodoma:
5. informacija apie vykdomą vaizdo stebėjimą;
6. duomenų valdytojo pavadinimas ir kontaktiniai duomenys;
7. asmens duomenų tvarkymo tikslas;
8. nuoroda į informacijos šaltinį, kur būtų galima gauti detalesnės informacijos apie vykdomą vaizdo stebėjimą ir duomenų subjektų teisių įgyvendinimą.
9. įgyvendinti duomenų subjekto teises, įtvirtintas Reglamente (ES) 2016/679;
10. užtikrinti, kad prieiga prie vaizdo stebėjimo sistemos ir vaizdo duomenų būtų suteikta tik Apraše nustatyta tvarka įgaliotiems asmenims;
11. organizuoti, kad vaizdo stebėjimo sistema veiktų tinkamai;
12. užtikrinti, kad stebimo vaizdo aprėptys nebūtų didesnės negu nustatyta šiame Apraše;

**V SKYRIUS**

**TECHNINĖS IR ORGANIZACINĖS VAIZDO DUOMENŲ APSAUGOS PRIEMONĖS**

1. Administracijoje taikomos asmens duomenų apsaugos techninės ir organizacinės priemonės, kuriomis siekiama apsaugoti vaizdo duomenis nuo atsitiktinio ar neteisėto sunaikinimo, pakeitimo, atskleidimo, taip pat nuo bet kokio kito neteisėto tvarkymo:
2. taikomos bendros apsaugos priemonės:
	1. saugus ir tinkamas techninės įrangos išdėstymas ir jos priežiūra;
	2. saugus ir tinkamas darbo organizavimas;
3. taikoma prieigos prie vaizdo stebėjimo sistemos ir vaizdo duomenų apsauga, valdymas ir kontrolė;
4. prieiga prie vaizdo duomenų suteikiama tik tam Administracijos darbuotojui, kuriam duomenys yra reikalingi jo funkcijoms vykdyti;
5. su vaizdo duomenimis galima atlikti tik tuos veiksmus, kuriems atlikti Administracijos darbuotojui ar duomenų tvarkytojui yra suteiktos teisės;
6. užtikrinamas patalpų, kuriose saugomi vaizdo duomenys, saugumas – ribojama ir kontroliuojama neturinčių įgaliojimų tvarkyti vaizdo duomenis asmenų prieiga prie vaizdo stebėjimo sistemos, rakinamos patalpos, kuriose yra vaizdo duomenų įrašymo įrenginiai;
7. prieigos prie vaizdo duomenų slaptažodžiai suteikiami, keičiami ir saugomi užtikrinant jų konfidencialumą;
8. taikoma vaizdo duomenų apsauga nuo neteisėto prisijungimo prie vidinio kompiuterių tinklo elektroninių ryšių priemonėmis – kompiuterių tinklas apsaugotas ugniasiene;
9. užtikrinama vaizdo stebėjimo sistemos apsauga nuo kenksmingos programinės įrangos – nuolat atnaujinama vaizdo stebėjimo sistemos programinė įranga, įdiegtos ir nuolat atnaujinamos antivirusinės programos.
10. Administracijos direktoriaus paskirtas Administracijos darbuotojas, kuris tvarko vaizdo duomenis, privalo:
11. susipažinti su šiuo Aprašu ir pasirašyti įsipareigojimą saugoti asmens duomenų paslaptį;
12. laikytis Neringos savivaldybės administracijos asmens duomenų tvarkymo taisyklių, šių Taisyklių nuostatų ir įsipareigojimo saugoti asmens duomenų paslaptį;
13. neatskleisti, neperduoti vaizdo duomenų ir nesudaryti sąlygų bet kokiomis priemonėmis susipažinti su vaizdo duomenimis tam teisės neturintiems asmenims;
14. kontroliuoti pašalinių asmenų patekimą į patalpą, kurioje yra vaizdo duomenų įrašymo įrenginiai ir saugomi vaizdo duomenys;
15. nedelsiant pakeisti slaptažodį, jeigu iškilo įsilaužimo į kompiuterį su saugomais vaizdo duomenimis grėsmė ar kilo įtarimas, kad slaptažodis tapo žinomas tretiesiems asmenims;
16. pranešti tiesioginiam vadovui ir duomenų apsaugos tvarkytojui apie bet kokią įtartiną situaciją, kuri gali kelti grėsmę Administracijos tvarkomų vaizdo duomenų saugumui.
17. Prieigos prie vaizdo duomenų teisės naikinamos pasibaigus Administracijos ir jo darbuotojo darbo santykiams, pasikeitus darbo funkcijoms, kurioms vykdyti nereikalinga prieiga prie vaizdo duomenų, taip pat nutraukus asmens duomenų tvarkymo sutartį, sudarytą su asmens duomenų tvarkytoju, ar šiai sutarčiai nustojus galioti.

**VI SKYRIUS**

**VAIZDO DUOMENŲ SAUGUMO PAŽEIDIMŲ VALDYMO IR REAGAVIMO Į ŠIUOS PAŽEIDIMUS TVARKA**

1. Administracijos darbuotojas, turintis prieigos prie vaizdo duomenų teisę, pastebėjęs vaizdo duomenų saugumo pažeidimus (veiksmus ar neveikimą, galinčius sukelti ar sukeliančius grėsmę vaizdo duomenų saugumui), nedelsdamas turi informuoti tiesioginį vadovą ir duomenų apsaugos tvarkytoją.
2. Įvertinęs vaizdo duomenų apsaugos pažeidimo rizikos veiksnius, pažeidimo poveikio laipsnį, žalą ir padarinius, kiekvienu konkrečiu atveju darbuotojas, atsakingas už vaizdo duomenų tvarkymą, vaizdo stebėjimo sistemos techninę priežiūrą ir vaizdo duomenų kontrolę pasiūlo Administracijai sprendimą dėl priemonių, reikalingų vaizdo duomenų apsaugos pažeidimui ir jo padariniams pašalinti.
3. Esant Reglamente (ES) 2016/679 nurodytoms aplinkybėms, duomenų apsaugos tvarkytojas apie įvykusį vaizdo duomenų saugumo pažeidimą nedelsiant praneša Duomenų subjektui ir (arba) priežiūros institucijai.

**VII SKYRIUS**

**ASMENS DUOMENŲ TVARKYMO SUTARTIMS KELIAMI REIKALAVIMAI**

1. Sudarydama sutartį su duomenų tvarkytoju, Administracija, kaip duomenų valdytoja, turi įtraukti nuostatas, apimančias šią informaciją:
2. duomenų tvarkymo dalyką;
3. duomenų tvarkymo trukmę;
4. duomenų tvarkymo pobūdį;
5. duomenų tvarkymo tikslus;
6. duomenų rūšį;
7. duomenų subjektų kategorijas;
8. šalių teises ir pareigas, kylančias iš vaizdo duomenų apsaugos teisinio reguliavimo;
9. duomenų tvarkymo saugumo priemones;
10. duomenų tvarkytojui paliekama teisė priimti veiklos ir organizacinius sprendimus, būtinus sutartos paslaugos suteikimui tiek, kiek tai nepakeičia duomenų tvarkymo tikslų;
11. sutartyje turi būti numatyta, kad tvarkytojas užtikrintų, jog darbuotojai, tvarkantys asmens duomenis, yra įsipareigoję užtikrinti konfidencialumą, išskyrus atvejus, kai tokią pareigą jie jau turi pagal teisės aktus;
12. duomenų tvarkytojas turi įsipareigoti, sužinant apie bet kokį asmens duomenų saugumo pažeidimą, nedelsiant informuoti duomenų valdytoją;
13. sutartyje būtina numatyti, kas nutinka pas duomenų tvarkytoją esantiems duomenims nutraukus sutartį, nes tvarkytojas juos toliau saugoti gali tik tada, jeigu tai nustato Europos Sąjungos arba nacionalinė teisė.

**VIII SKYRIUS**

**BAIGIAMOSIOS NUOSTATOS**

1. Darbuotojai, kurie yra įgalioti tvarkyti vaizdo duomenis arba eidami savo pareigas juos sužino, ir kiti asmenys, įgalioti tvarkyti vaizdo duomenis, privalo laikytis šio Aprašo, pagrindinių Asmens duomenų tvarkymo reikalavimų, konfidencialumo ir saugumo reikalavimų, įtvirtintų Lietuvos Respublikos asmens duomenų teisinės apsaugos įstatyme, Reglamente (ES) 2016/679 ir vaizdo duomenų tvarkymo Neringos savivaldybės administracijoje apraše. Darbuotojai ir kiti asmenys, įgalioti tvarkyti vaizdo duomenis, pažeidę Aprašą, Reglamentą (ES) 2016/679 ir Lietuvos Respublikos asmens duomenų teisinės apsaugos įstatymą, atsako teisės aktų nustatyta tvarka.
2. Aprašas gali būti keičiamas Administracijos iniciatyva ir (arba) keičiantis teisės aktams, reguliuojantiems asmens duomenų tvarkymą.

\_\_\_\_\_\_\_\_\_\_\_\_

Vaizdo duomenų tvarkymo Neringos savivaldybės administracijoje

aprašo 1 priedas

**NERINGOS SAVIVALDYBĖJE VYKDOMO VAIZDO STEBĖJIMO STACIONARIA VAIZDO ĮRANGA TERITORIJŲ IR PATALPŲ SĄRAŠAS**

|  |  |  |  |
| --- | --- | --- | --- |
| Eil.Nr. | Vaizdo stebėjimo vietos adresas | Vaizdo kamerų skaičius | Stebima teritorija |
| 1. | Taikos g.2, Neringa | 2 | Įėjimai į Neringos savivaldybės administracijos pastatą |
| 2. | Alksnynės g 2, Neringa | 5 | Alksnynės kontrolės postas |
| 3. | Taikos g.2, Neringa | 2 | Tarybos posėdžių salė |